Diari Oficial de la Generalitat Valenciana


Sumari del DOGV 2694, del 22-02-1996 (1996/837527)

ORDRE de 8 de febrer de 1996, de la Conselleria de Treball i Afers Socials, per la qual es regula el permís dels treballadors per poder exercir el dret al vot en les eleccions del 3 de març de 1996.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/08/(1)/dof/vci/html**

### Dades del document

Número de DOGV
:   2694

Data del DOGV
:   22-02-1996

Secció del DOGV
:   DISPOSICIONS GENERALS

Número del document
:   1996/837527


Data del document
:   08-02-1996

Organisme emissor
:   Conselleria de Treball i Afers Socials

Tipus de document
:   Ordre

ORDRE de 8 de febrer de 1996, de la Conselleria de Treball i Afers Socials, per la qual es regula el permís dels treballadors per poder exercir el dret al vot en les eleccions del 3 de març de 1996.   
Convocades eleccions al Congrés dels Diputats i al Senat de les Corts Espanyoles mitjançant el Reial Decret, 1/1996, de 8 de gener, publicat en el Butlletí Oficial de l'Estat de 9 de gener, que tindran lloc el diumenge 3 de març de 1996 i d'acord amb el que disposa el Reial Decret 421/1991, de 5 d'abril, pel qual es dicten normes reguladores dels processos electorals, després de l'acord amb la Delegació del Govern, pertoca instrumentar en l'àmbit de la Comunitat Valenciana les mesures adients pel que fa a l'horari laboral dels treballadors que no gausdisquen en aquesta jornada del descans setmanal, per a la qual cosa, de conformitat amb les esmentades normes i amb el que disposen el Reial Decret 4105/1982, de 29 de desembre, i el Decret 30/1983, de 16 de març, de la Presidència de la Generalitat Valenciana,  
ORDENE  
Article primer  
El diumenge 3 de març de 1996 les empreses on presten serveis els treballadors que tinguen la condició d'electors, i que no guadisquen en aquest dia del descans setmanal previst a l'article 37 del Reial Decret Legislatiu 1/1996 de 24 de març, pel que s'aprova el Text Refós de la Llei de l'Estatut del Treballadors, els concediran permís perquè puguen participar en les eleccions convocades. Aquest permís serà retribuït per l'empresa segons el que estableix l'article 37.3. d) de la norma legal abans esmentada.  
Article segon  
La concessió del permís a què fa referència l'apartat anterior s'ajustarà a les normes següents:  
a) Els treballadors l'horari de treball dels quals no coincidisca amb el d'obertura de les meses electorals o ho faça per un període inferior a dues hores:  
- En aquests supòsits no tindran dret a permís retribuït.  
b) Treballadors l'horari de treball dels quals coincidisca dues o més hores i menys de quatre amb l'horari d'obertura de les meses electorals:  
- Tindran un permís retribuït de dues hores.  
c) Treballadors l'horari de treballs dels quals coincidisca en quatre o més hores i menys de sis amb l'horari d'obertura de les meses electorals:  
- Tindran un permís retribuïts de tres hores.   
d) Treballadores d'horari de treball dels quals coincidisca en sis o més hores amb l'horari d'obertura de les meses electorals:  
- Tindran un permís retribuït de quatre hores.  
En tots els casos anteriors, quan, per tractar-se de treballadores contractats a temps parcial, realitzen una jornada inferior a l'habitual en l'activitat, la durada del permís abans esmentat es reduirà en proporció a la relació entre la jornada de treball que desenvolupen i la jornada habitual dels treballadors contractats a temps complet en la mateixa empresa.  
Correspondrà a l'empresari la distribució, sobre la base de l'organització de treball, del període en què els treballadors disposaran del permís per a acudir a votar.  
Article tercer  
Els treballadors per compte d'altri que el diumenge 3 de març no guadisquen del descans setmanal i hagen estat nomenats presidents o vocals de les meses electorals, com també els qui acrediten la seua condició d'interventors, tenen dret a un permís retribuït durant el dia de la votació i de cinc hores en la jornada immediatament posterior. Aquesta reducció de jornada de cinc hores correspondrà igualment als esmentats presidents, vocals, o interventors, encara que gaudisquen el descans setmanal en la jornada del 3 de març.  
També, els qui acrediten la seua condició d'apoderats tenen dret a un permís retribuït durant el dia de la votació, si no guadeixen en aquesta data del descans setmanal.  
Si algun dels treballadors inclosos en qualsevol dels dos supòsits anteriors ha de treballar en el torn de nit en la data immediatament anterior a la jornada electoral, l'empresa, a petició de l'interessat, haurà de canviar-li el torn, a fi de poder descansar la nit anterior al dia de la votació.  
Article quart  
Les reduccions de jornada com a conseqüència dels permisos desplegats en els anteriors apartats no suposarà disminució de la retribució que, per tots els conceptes, estan obtenint els treballadors, i servirà de justificació adequada -d'acord tot això amb el que estableix l'article 37.3 d) de l'Estatut dels Treballadors-, la presentació de certificat de vot o, si escau, l'acreditació de la mesa electoral corresponent.  
DISPOSICIó ADDICIONAL úNICA  
Les regles sobre concessions de permisos retribuïts contingudes en aquesta ordre, seran, així mateix, aplicables als funcionaris al servei de les administracions públiques, d'acord amb la normativa específica que hi resulte d'aplicació.  
València, 8 de febrer de 1996  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI